text: নাজমুন নেসা পিয়ারি একজন বাংলাদেশি লেখক, সাংবাদিক এবং সাংস্কৃতিক সংগঠক। ভাষা ও সাহিত্যে গুরুত্বপূর্ণ অবদানের জন্য বাংলাদেশ সরকার তাকে ২০২০ সালে একুশে পদক প্রদান করে। ২০১৬ সালে তিনি বাংলা একাডেমি প্রবর্তিত সৈয়দ ওয়ালীউল্লাহ্ সাহিত্য পুরস্কার লাভ করেন।
  
  প্রারম্ভিক জীবন 
  পিয়ারি ঢাকা বিশ্ববিদ্যালয়ের প্রাণ রসায়ন থেকে স্নাতকোত্তর ডিগ্রি অর্জন করেন। শিক্ষাজীবন শেষ করে সিদ্ধেশ্বরী কলেজে শিক্ষিকা হিসেবে যোগদান করেন। পরে ইডেন মহিলা কলেজে কিছুদিন শিক্ষকতা করেন। ১৯৮০ সাল থেকে পত্রিকাতে নিয়মিত লেখালেখি শুরু করেন।
  
  কর্মজীবন 
  পিয়ারী ১৯৭৬ সালে জার্মান ভিত্তিক সংবাদমাধ্যম ডয়েচে ভেলের বাংলা বিভাগে সাংবাদিক হিসেবে যোগদান করেন। তিন বছর বাংলা বিভাগে কাজ করার পর জার্মান ও ইংরেজি বিভাগেও কাজ করেন। ১৯৯০ সালে তিনি প্রথম বিদেশী হিসেবে ডয়েচে ভেলের মার্কেটিং এবং গণসংযোগ বিভাগের সম্পাদক হিসেবে যোগদান করেন। ২০০৩ সাল এ বিভাগে কাজ করার পর বার্লিনে চলে যান। ২০০৫ সালে তার প্রথম অনুবাদ গ্রন্থ ‘পিয়ানো টিচার’ প্রকাশিত হয়। এর মূল রচয়িতা ছিলেন এলফ্রিডে জেলিনেকের লেখা। ২০১৯ সালের নভেম্বর পর্যন্ত তিনি চারটি গ্রন্থ অনুবাদ করেছেন।
  
  ব্যক্তিগত জীবন 
  তিনি ১৯৭১ সালে শহীদ কাদরীর সাথে বিবাহ বন্ধনে আবদ্ধ হন। ১৯৭৪ সালে ‘তোমাকে অভিবাদন প্রিয়তমা’ কবিতাটি কাদরী তাকে উৎসর্গ করেন। কবিতাটি সে সময় জনপ্রিয়তা লাভ করে। পরবর্তীতে তাদের বিবাহ বিচ্ছেদ ঘটে। পিয়ারী বর্তমানে জার্মানিতে বসবাস করেন।
  
  গ্রন্থ 
  
  সত্তার অসীম আকাশ : জার্মানবাসী বাঙ্গালির মুক্তিযুদ্ধ (২০০৯)
  প্রেমে-অপ্রেমে
  শহীদ কাদরীর একশ কবিতা (২০১৮)
  
  সম্মাননা 
  
   সৈয়দ ওয়ালীউল্লাহ্ সাহিত্য পুরস্কার (২০১৬)
   একুশে পদক (২০২০)
  
  তথ্যসূত্র
  
  বিষয়শ্রেণী:জীবিত ব্যক্তি
  বিষয়শ্রেণী:ঢাকার ব্যক্তি
  বিষয়শ্রেণী:বাংলাদেশী সাংবাদিক
  বিষয়শ্রেণী:বাংলাদেশী লেখিকা
  বিষয়শ্রেণী:ভাষা ও সাহিত্যে একুশে পদক বিজয়ী
  বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:২০২০-এ একুশে পদক বিজয়ী
  বিষয়শ্রেণী:বাঙালি লেখক
  বিষয়শ্রেণী:বাংলা ভাষার লেখক
title: নাজমুন নেসা পিয়ারি